jkorsvik/nowiki_second_scrape_merged huggingface dataset:
Kangerlussuaq

Kangerlussuaq, eller Søndre Strømfjord på dansk, er en by i Vestgrønland ved enden av fjorden med samme navn. Byen ligger på høyde med polarsirkelen omtrent 170 km fra vestkysten, men kun 30 km fra Innlandsisen. Den lille byen har om lag 500 innbyggere.


== Samferdsel ==
Fra 1941 til 1992 hadde den amerikanske militærbasen Sondrestrom Air Base (opprinnelig Bluie West-8) tilhold i Søndre Strømfjord; «Bluie» var kodenavn for Grønland i USAs militære styrker. Fra militærtiden er det igjen en del veier som man kan bruke til fots, med hest, sykkel eller bil. Veiene går rundt flyplassen og til et utkikkspunkt ved Russelgletscheren nær innlandsisen, som er en populær turistattraksjon.
Kangerlussuaq har den eneste lufthavnen på Grønland hvor det går an å lande bredbuksfly (widebody), men Nuuk lufthavn vil ha utvidet rullebanen i år 2024 så dem også kan ta i mot disse flyene. Beskjedne nedbørsmengder og ly for vind gir gode flybetingelser i det ellers harde arktiske klimaet. Lufthavnen er viktig, for den er den eneste veien ut derfra utenom båt. Den er portalen til Grønland; skal man til hovedstaden, Nuuk, tar man småfly fra Kangerlussuaq.
Kangerlussuaq har havn med sommerforbindelser til de vestgrønlandske byene. 


== Infrastruktur ==
I byen finnes hotell, supermarked, svømmehall, barnehage og skole.


== Dyreliv ==
Søndre Strømfjord har et rikt dyreliv. Blant annet finnes moskusfe, reinsdyr, fjellrev, falk, ørn og ravn.


== Nordlys ==
I vinterhalvåret er det et meget sterkt nordlys over området.


== Klima ==


== Trivia ==
Søndre Strømfjord har kun ett «supermarked», som kalles Butikken.


== Referanser ==


== Eksterne lenker ==
Bilder
Turistinformasjon Arkivert 21. september 2005 hos Wayback Machine.
Strekkfisk

En strekkfisk er en type mutter som brukes til å finjustere strekkrefter, normalt i en vaier eller stålstag. En strekkfisk er lagd av metall, med en øyeskrue e.l. i hver ende. Den ene øyeskruen er gjenget motsatt av den andre øyeskruen (venstregjenget). Mellom disse øyeskruene er en hylse som kan dreies. Når man skrur hylsa i den ene retningen, blir øyeskruene trukket mot hverandre slik at strekkfisken blir kortere.
Tidligere brukte en jomfruer og tau i stedet for strekkfisker. Strekkfisker brukes i mange sammenhenger innen jernbane, lastsikring, bygninger, radiomaster, men sees kanskje oftest ombord på fartøyer.


== Strekkfisker i laftehus ==
Laftevegger som ikke er avstivet tett nok (maksimum ca. fire meter) med tverrvegger, vil ha en tilbøyelighet til å bulne. Dette motvirkes ved vertikal avstivning med bindestolper, også kalt strekkfisker. Disse er vanligvis utført av boks (betegnelse på trelast med kvadratisk, eller tilnærmet kvadratisk tverrsnitt), én montert på utsiden og én på innsiden av lafteveggen, sammenbundet med gjennomgående bolter.


== Se også ==
Skjøtemutter


== Referanser ==
Tollunion

Tollunion betegner en form for internasjonal, økonomisk integrasjon. Tollunioner er en mer omfattende form for økonomisk integrasjon enn et frihandelsområde, men mindre omfattende enn et fellesmarked og en økonomisk union. 
Medlemmer av en tollunion har, i tillegg til indre frihandel som i et frihandelsområde, blitt enige om felles handelspolitikk overfor ikke-medlemmer. Dette innebærer at tollunionen har en enhetlig, ytre tollmur og felles ikke-tollmessige handelshindringer. Det europeiske fellesskap (EEC) som ble lansert med Romatraktaten i 1957, og som stod ferdig i 1968, var først og fremst en tollunion for industrivarer.


== Kilder ==
Claes, Dag Harald og Tor Egil Førland (2004). Europeisk integrasjon. Oslo: Gyldendal Akademisk. 
Dicken, Peter (2003). Global shift. London: SAGE Publications Limited.
Kelly Ripa

Kelly Maria Ripa (født 2. oktober 1970 i Stratford i New Jersey) er en amerikansk skuespillerinne og programleder. 
Kelly Ripa leder sammen med Regis Philbin programmet Live with Regis and Kelly på TV-kanalen ABC. Hun har en av rollene i komedien Hope & Faith som også sendes av ABC. Hun spilte også Hayley Vaughan i såpeoperaen All My Children fra 1990 til 2002.
1. mai 1996 giftet Kelly Ripa seg med sin medskuespiller fra All My Children, Mark Consuelos. Paret har tre barn, Michael Joseph Consuelos (født 2. juni 1997), Lola Grace Consuelos (født 19. juni 2001) og Joaquin Antonio Consuelos (født 24. februar 2003).Hun blir alltid presentert som Kelly «Lee» Ripa når hun er på Late Show with David Letterman.


== TV ==
Dance Party USA (1986–1992)
All My Children (1990–2002) (som Hayley Vaughan Santos)
Someone to Love (2001)
Live with Regis and Kelly (2001–)
Ed (2002)
It's a Very Merry Muppet Christmas Movie (2002)
Hope & Faith (2003–2006)
Kim Possible: A Sitch in Time (2003) (stemme)
The Simpsons Seg selv (1 episode, 2003)
Kelly Ripa's E! True Hollywood Story (2006)
Go, Diego, Go! – mother wolf (stemme) (2006)
50 Funniest Women Alive, Oxygen (2007)
The Knights of Prosperity (2007)
6abc Boscov's Thanksgiving Day Parade (årlig opptreden)
Hannah Montana Forever (2011)


== Filmografi ==
Marvin's Room (1996) Coral
The Stand-In (1999) Jennifer
Batman: Mystery of the Batwoman (2003) (stemme) (direct-to-video) Dr. Roxanne Ballantine
Dusinet fullt (2003) Seg selv som programleder for Live with Regis and Kelly
Cheaper by the Dozen (2003) som seg selv
Fly Me to the Moon (2007) (stemme) Nats mor
Delgo (2008) (stemme) Kurrin


== Referanser ==


== Eksterne lenker ==
Live with Regis and Kelly
(en) Kelly Ripa på Internet Movie Database 
(sv) Kelly Ripa i Svensk Filmdatabas 
(fr) Kelly Ripa på Allociné 
(en) Kelly Ripa på AllMovie 
(en) Kelly Ripa hos Rotten Tomatoes 
(en) Kelly Ripa hos The Movie Database 
Hope & Faith
James Cameron

James Francis «Jim» Cameron (født 16. august 1954 i Kapuskasing i Ontario i Canada) er en canadisk Oscar- og Golden Globe-belønnet filmprodusent, regissør, manusforfatter og oppfinner. Han flyttet til USA i 1971. Cameron er berømt for å ha regissert filmene The Terminator (1984), Aliens (1986), The Abyss (1989), Terminator II – Dommens dag (1991), Titanic (1997) og Avatar (2009). De siste to filmene er historiens mest innbringende filmer på verdensbasis (ikke justert for inflasjon).
For arbeidet på Titanic vant Cameron tre Oscar-priser for beste film, beste regi og beste filmklipp.


== Privatliv ==

Cameron ble født i Kapuskasing, men vokste opp i Chippawa utenfor Niagara Falls i Ontari. I 1971 flyttet familien hans til California i USA, hvor Cameron begynte å studere fysikk. Samtidig hadde han en stor lidenskap for filmproduksjon, og mye tid ble tilbragt i filmarkivet til UCLA. Her likte han seg veldig godt, så mye at han fant fort ut at film var hans største lidenskap.
Cameron har vært gift fem ganger, med Sharon Williams (1978–1984), Gale Anne Hurd (1985–1989), Kathryn Bigelow (1989–1991) og Linda Hamilton (1997–1999) før han i 2000 giftet seg med sin nåværende kone Suzy Amis. Det vakte stor spenning på oscarutdelingen 2010 da både den tidligere kona Bigelow og Cameron selv var nominert for beste regi og beste film med hhv. The Hurt Locker og Avatar. Det var Bigelows film som vant begge prisene. Avatar hadde måneden før vunnet Golden Globe i begge kategoriene.


== Utmerkelser ==
Cameron fikk i desember 2009 en stjerne på Hollywood Walk of Fame.
I 2019 ble Cameron utnevnt til companion av Order of Canada.


== Filmer ==
Piraya II – Flyvende mordere (1981)
The Terminator (1984)
Aliens (1986)
The Abyss (1989)
Terminator II – Dommens dag (1991)
Sanne løgner (1994)
Titanic (1997)
Aliens of the Deep (2005)
Avatar (2009)
Sanctum (2011)
Avatar: The Way of Water (2022)Han er også produksjonsleder for dokumentarserien Years of Living Dangerously.
Cameron skal være produsent på den kommende science fiction-filmen Alita: Battle Angel (2018) og regissere fire Avatar-oppfølgere.


== Referanser ==


== Eksterne lenker ==
(en) James Cameron på Internet Movie Database 
(sv) James Cameron i Svensk Filmdatabas 
(da) James Cameron på Filmdatabasen 
(da) James Cameron på Scope 
(fr) James Cameron på Allociné 
(en) James Cameron på AllMovie 
(en) James Cameron hos Turner Classic Movies 
(en) James Cameron hos Rotten Tomatoes 
(en) James Cameron hos TV Guide 
(en) James Cameron hos The Movie Database
Fellesmarked

Et fellesmarked er en form for internasjonal økonomisk integrasjon. Fellesmarkeder er en mer omfattende form for økonomisk integrasjon enn et frihandelsområde og en tollunion, men mindre omfattende enn en økonomisk union. I tillegg til indre frihandel og felles handelshindringer overfor ikke-medlemmer innebærer et fellesmarked fri flyt av produksjonsfaktorene arbeidskraft og kapital mellom medlemslandene.


== Fellesmarked i Europa ==
Å etablere et velfungerende fellesmarket i Vest-Europa, var et sentralt mål for Det europeiske fellesskap (EF). Sentralt i dette prosjektet har de såkalte fire friheter stått. Varer, personer, tjenester og kapital skal flyte fritt over landegrensene. EF gjorde store fremskritt på dette området på 1980- og 1990-tallet og særlig var Enhetsakten fra 1986 av stor betydning. Likevel er det er vanskelig å fastslå noen eksakt periode der man har hatt et fellesmarked i Europa.


== Kilder ==
Claes, Dag Harald og Tor Egil Førland (2004). Europeisk integrasjon. Oslo: Gyldendal Akademisk. 
Dicken, Peter (2003). Global shift. London: SAGE Publications Limited.
Anthony Minghella

Anthony Minghella (født 6. januar 1954 på Isle of Wight, død 18. mars 2008) var en britisk filmregissør og manusforfatter.
I 1996 vant han en Oscar for beste regi med filmen Den engelske pasienten (The English Patient).


== Filmografi (som regissør) ==
Truly Madly Deeply (1990)
Mr. Wonderful (1993)
Den engelske pasienten (1996)
Den talentfulle mr. Ripley (1999)
Play (2000)
Cold Mountain (2003)
Breaking and Entering (2006)
The No. 1 Ladies Detective Agency (2008)


== Referanser ==


== Eksterne lenker ==
(en) Anthony Minghella på Internet Movie Database 
(sv) Anthony Minghella i Svensk Filmdatabas 
(da) Anthony Minghella på Filmdatabasen 
(da) Anthony Minghella på Scope 
(fr) Anthony Minghella på Allociné 
(en) Anthony Minghella på AllMovie 
(en) Anthony Minghella hos Turner Classic Movies 
(en) Anthony Minghella hos The Movie Database
Paul Baloff

Paul Baloff (født 25. april 1960, død 2. februar 2002) var en amerikansk sanger, mest kjent som vokalisten i thrash metal-bandet Exodus. Han var medlem av Exodus i periodene 1981–1986, 1996–1998 og 2001–2002. Baloff var også medlem av Heathen en kort periode i 1988.
I begynnelsen av 2002 fikk Baloff slag og havnet i koma. Den pårørende familien fikk bekreftet at Baloff aldri ville bli den samme igjen og at han ville være kraftig funksjonshemmet om han kom ut av komaen. Familien bestemte seg derfor til å stanse maskinen som holdt han i live. 2. februar ble Baloff erklært død.


== Diskografi ==


=== Exodus ===
1982 demo, 1982 (demo)
Bonded by Blood, 1985
Lessons in Violence, 1992 (samlealbum)
Another Lesson In Violence, 1997 (konsertalbum)


== Referanser ==


== Eksterne lenker ==
(en) Offisielt nettsted 
(en) Paul Baloff på Internet Movie Database 
(en) Paul Baloff på Discogs 
(en) Paul Baloff på MusicBrainz 
(en) Paul Baloff på Encyclopaedia Metallum 
(en) Paul Baloff på AllMusic
Tolking

Tolking er å oversette fra ett språk til et annet, enten det gjelder et talespråk eller et tegnspråk (tegnspråktolking). 
Å tolke betyr å oversette muntlig og formidle mellom forskjellige språk. Det kan også bety å oppfatte, forstå eller forklare meningen og betydningen av noe. Ordene «tolking» (om handlingen eller aktiviteten) og «tolkning» (om resultatet eller produktet) kan derfor brukes om enhver muntlig eller skriftlig framstilling som tolker noe, altså om en oversettelse eller fortolkning, tydning eller utlegning.


== Konsekutiv og simultan tolking ==
Tolking kan foregå på flere måter, og de mest vanlige metodene er konsekutivtolking og simultantolking. Å tolke konsekutivt vil si at innholdet blir overført i kortere bolker, hvor tolken overfører innholdet mellom bolkene. Å tolke simultant vil si å tolke mens taleren snakker eller tegneren tegner. Dette er en metode som ofte blir brukt på konferanser, og forutsetter dertil egnet audioutstyr. 


== Tolkefaget ==

For å bli tolk i tegnspråk må man gå tre år på høyskole. Det finnes flere muligheter for å utdanne seg innen tolkefaget i Norge, blant annet ved Høgskolen i Oslo, Universitetet i Bergen og hos NTNU. I Norge finnes det en ordning med statsautorisjon for tolker. Ved å gjennomgå en prøve som arrangeres ved Universitetet i Oslo kan man oppnå denne tittelen. Minstekravet for å jobbe som tolk i for eksempel Utlendingsdirektoratet (UDI) er den såkalte ToSpot-testen. 
Det stilles en rekke krav til en profesjonell tolk. Disse er blant annet objektivitet, taushetsplikt og nøyaktighet. Det er forventet at en tolk ikke legger til eller trekker fra noe av det originale budskapet, og at tolken alltid informerer om sin rolle i forkant av en tolkesituasjon.
For å bli tolk i tegnspråk må man gå tre år på høyskole.


== Måte å framføre et musikkverk på ==
Tolking, eller fortolkning, brukes også i forbindelse med utøvelsen av sang og musikk. Ordene betegner da en utøvers framføringsmåte av et bestemt stykke musikk, det vil si hans eller hennes bruk av notebladet og kunnskaper om komponist og musikk som utgangspunkt for en personlig framføring. En person som framfører og formidler verk av en bestemt komponist på sin egen måte, kan derfor omtales som en tolker av denne musikken eller komponisten.


== Se også ==
Tolk, en person som oversetter muntlig og formidler kontakt mellom personer som snakker forskjellige språk
Tegnspråk, «døvespråk»
Oversettelse, oversetting mellom ulike språk
Gjendiktning, oversettelse i dikterisk form
Fortolkning, en forklaring eller utlegning, meningen en person finner i en tekst, et kunstverk, en handling, et utsagn og så videre, eller en bestemt måte å framføre musikk på


== Referanser ==


== Eksterne lenker ==
Tolkeutdanning på Høgskolen i Oslo
Tolkeportalen
Tolking i UDI
Økonomisk union

En økonomisk union er en form for internasjonal økonomisk integrasjon. Det er en mer omfattende form for økonomisk integrasjon enn et frihandelsområde, en tollunion og et fellesmarked og dermed den høyeste av de fire vanlige typene for økonomisk integrasjon. I tillegg til indre frihandel (frihandelsområde), felles handelshindringer overfor ikke-medlemmer (tollunion) og fri flyt av produksjonsfaktorene arbeidskraft og kapital (fellesmarked) innebærer en økonomisk union at medlemslandene har harmonisert bredere økonomiske politikkområder og overlatt kontrollen over dette til et overnasjonalt organ. Landenes nasjonale valutaer er også byttet ut med en felles valuta.


== EU som økonomisk union ==
Verdens eneste økonomiske union er Den europeiske union (EU). EUs valutasamarbeid har røtter tilbake til 1969 og Det europeiske monetære system ble etablert i 1979. Men det var først i 1991, med Maastricht-traktaten, at valutasamarbeidet tok et virkelig stort steg framover da Det europeiske råd vedtok å etablere en økonomisk og monetær union innen 1999. I dag er 12 av EUs 25 medlemsland medlemmer i Den europeiske monetære union (EMU), som blant annet innebærer at de har den felles valutaen euro og at de har overlatt sine pengepolitiske virkemidler til Den europeiske sentralbanken (ECB).


== Kilder ==
Claes, Dag Harald og Tor Egil Førland (2004). Europeisk integrasjon. Oslo: Gyldendal Akademisk. 
Dicken, Peter (2003). Global shift. London: SAGE Publications Limited.
Faure Chomón

Faure Chomón Mediavilla (født 15. januar 1929 i Havanna i Cuba, død 5. desember 2019) var en kubansk opprører, politiker og diplomat.
Han ble leder av Det revolusjonære direktorat (El Directorio Revolucionario) på Cuba etter at organisasjonens første leder, José Antonio Echeverría ble drept av Fulgencio Batistas politi 13. mars 1957. 
I februar 1958 ankom han og en del andre opprørere sjøveien fra Mexico til Escambray-fjellene i regionen Sancti Spíritus der de bygde opp en gerilja i kampen mot Batista. I august 1958 møttes han og Che Guevara til forhandlinger og Chomóns styrker sluttet seg til Guevaras tropper og deltok også i erobringen av Santa Clara i desember 1958. 
Etter revolusjonen i 1959 hadde Chomón en rekke verv i hæren, regjering og statsapparat. Han var Cubas ambassadør til Sovjetunionen og medlem av sentralkomitéen i Cubas kommunistiske parti (Partido Comunista de Cuba).


== Referanser ==
Juninho

Juninho er navnet til flere brasilianske fotballspillere:

Juninho Cabral, brasiliansk fotballspiller født 1992
Juninho Paulista, vinner av VM i fotball 2002 (spilte 5 minutter), født 1973
Juninho Petrolina, født 1974
Juninho Pernambucano, Lyonspiller og Confederations Cup 2005-vinner, født 1975. Spilte i VM i fotball 2006
Junio César Arcanjo, født 1983
Wilson Aparecido Xavier Junior Juninho, født 1984
Maniche

Maniche, egentlig Nuno Ricardo Oliveira Ribeiro (født 11. november 1977 i Lisboa) er en portugisisk fotballspiller. Han er midtbanespiller i den tyske klubben FC Köln, og på Portugals landslag.
Maniche spilte i Porto fra 2002 til 2005, i denne perioden vant klubben UEFA-cupen i 2003 og Mesterligaen i 2004. I 2005 ble Maniche solgt til Dynamo Moskva for 16 millioner euro. I januar 2006 gikk han til Chelsea på et halvt års utleiekontrakt.


== Referanser ==


== Eksterne lenker ==
(de) Maniche – Munzinger Sportsarchiv 
(en) Maniche – FIFA 
(en) Maniche – UEFA 
(en) Maniche – Transfermarkt 
(en) Maniche – Transfermarkt (manager) 
(en) Maniche – national-football-teams.com 
(en) Maniche – WorldFootball.net 
(en) Maniche – Soccerbase.com 
(en) Maniche – FootballDatabase.eu 
(en) Maniche – Soccerway
Simão Sabrosa

Simão Pedro Fonseca Sabrosa (født 31. oktober 1979 i Constantim, Vila Real) bedre kjent som Simão er en portugisisk fotballspiller som i 2014 spiller for den spanske klubben Espanyol.
Den portugisiske landslagsspilleren spilte tidligere for tyrkiske Beşiktaş. Simão er en meget rask kantspiller som spiller i angrep/midtbane-leddet, med evnen til lynraske driblerier og en smak for å skåre avgjørende mål. Han har en raffinert teknikk, kan spille på begge sider av banen, og er en ekspert i å ta straffer og frispark.
Sommeren 2005 var Simão nesten klar for overgang til Liverpool FC, men forhandlingene stoppet opp da Benfica i siste liten økte prisen for spilleren. 
Sommeren 2007 skrev Simão under for den spanske storklubben Atlético Madrid.
22. desember 2010 skrev han under for Beşiktaş.


== Meritter ==
Portugal, aldersbestemte landslag:
1996 – Europeiske Under-16 Championship
Portugal:
46 A-landskamper og 10 mål for Portugal
Med i den portugisiske troppen i fotball-VM 2006
Benfica
Portugisiske cup – 2004
Superliga – 2005


== Karriere som spiller ==
Oppdatert pr 3. august 2007

Totalt inkl alle nasjonale og internasjonale cupkamper


== Referanser ==


== Eksterne lenker ==
(en) Simão Sabrosa – FIFA 
(en) Simão Sabrosa – UEFA 
(fr) Simão Sabrosa – LÉquipe 
(en) Simão Sabrosa – Transfermarkt 
(en) Simão Sabrosa – national-football-teams.com 
(en) Simão Sabrosa – WorldFootball.net 
(en) Simão Sabrosa – Soccerbase.com 
(en) Simão Sabrosa – FootballDatabase.eu 
(en) Simão Sabrosa – Soccerway 
(en) Simão Sabrosa – EU-Football.info 
Offisielt nettsted
(en) Simão Sabrosa – kategori av bilder, video eller lyd på Commons 
(pt) Simão Sabrosa på FPFs offisielle hjemmeside
FootballDatabase.com statistics for Simão Sabrosa
Vestgøtaloven

Den eldre Vestgøtaloven (svensk Västgötalagen) er den eldste sammenhengende skrift/bok på det svenske språket. Man antar at den er skrevet av Birger Jarls storebror Eskil Magnusson, lovmann i Vestergøtland rundt år 1220. Den eldste avskriften av Vestgøtaloven fra ca. 1280 blir oppbevart på Kungliga bibliotekets håndskriftavdeling, med håndskriftsnummer B59.
Det finnes et fragment av et enda eldre svensk skrift, blant annet B193 som også er en avskrift av samme lov. Bevart kun i fragment er også den eldre Hednaloven.
Et av de mest siterte linjene i Vestgøtaloven er fra dets Rättslösabalk som lyder: «Sveær egho konong at taka ok sva vrækæ». Hva denne linjen betyr, er derimot omdiskutert. Den tradisjonelle tolkningen innebærer at svearne skulle ha rett til velge vestgøternes konge, hvilket fremfor alt tilhengerne av vestgøtaskolen nekter for at det er riktig. Disse hevder isteden at «sveær» var en benevning som på 1200-tallet tilsvarte dagens begrep «svensker». Den tradisjonelle tolkningen fikk derimot støtte fra Saxo Grammaticus, som i sin skildring av Danmarks historie fra til 1185 har et kort avsnitt om 1120-tallets svenske tronstrider. I dette framgår det tydelig at Saxo oppfattet sveaer og gøter som to ulike folkeslag, og at bare sveaerne hadde formell rett til å velge konge. I tillegg fremgår det også i en annen del av Vestgøtaloven at den skiller mellom svensker, vestgøter og smålendinger. Begrepet «svensker» i moderne mening er ikke belagt før på 1400-tallet. Før den tid pekte det øyensynlig på innbyggerne i området Mälaren.
I den eldste Vestgøtaloven fra rundt 1200 finnes en liste over bøter for manndrap:

For drap på en ættbåren fra Vestgøtaland bøtes 936 ørtug.
For drap på en ættleden (dvs. adoptert) bøtes 792 ørtug.
For drap på en annen svenske bøtes 752 ørtug.
For drap på en danske eller nordmann bøtes 144 ørtug.
For drap på en løysing bøtes omtrent det samme.
For drap på en trell bøtes rundt 90 ørtug.Den yngre Vestgøtaloven ble redigert etter 1281 og finnes bevart i en håndskrift fra midten av det påfølgende tiår. Den nye loven var en omarbeidelse av den tidligere.


== Referanser ==


== Se også ==
Upplandsloven
Codex Runicus


== Eksterne lenker ==
Den äldre västgötalagen
Manuskriptsida från Kungliga Bibliotekets handskriftavdelning
Duluth

Duluth har flere betydninger:

Duluth (Minnesota), hovedsete i Saint Louis County.
Duluth (Georgia), forstad til Atlanta.
Jordal Amfi (1951)

Jordal Amfi (adresse Jordalgt. 1) var en ishall i Oslo. Den ble bygget til De olympiske leker i Oslo i 1952, og ble innviet i desember 1951. Hallen ble betydelig ombygget og fikk nytt utseende og innredning i forbindelse med A-VM i ishockey i 1999. Hallen var driftet av Oslo kommune. 
Jordal Amfi hadde 3 078 sitteplasser og 1 372 godkjente ståplasser. I henhold til kravene i 2016, var godkjent tilskuerantall 4 450, men arenaen hadde tidligere kapasitet til langt flere. Opprinnelig tilskuerkapasitet var 11 000. Hallen hadde 9 VIP-losjer inne på selve arenaen med et tilhørende servicebygg.  
Hallen ble revet i januar 2017. En ny hall åpnet på samme sted i 2020.
11. mai 2019 brant bygningsmateriell ved Jordal Amfi.


== Historie ==
Den opprinnelige hallen ble tegnet av Rinnan & Tveten og var anlagt i et tidligere teglsteinanlegg. Den var derfor gravd dypt inn i terrenget, noe som ga anlegget en asymmetrisk form og en særlig intim atmosfære.
Hallen var opprinnelig uten heldekkende tak, men dette ble hengt opp i stålvairere over anlegget og festet med barduner i bakken i 1971. Hallen ble også brukt til konserter, boksing, håndball, innebandy og kunstløp.
I tilknytning til den tradisjonelle ishallen ble den såkalte Ungdomshallen åpnet i 1989. 
I 2016 ble den siste landslagskampen på Jordal Amfi, spilt.


== Bildegalleri ==

		
		
		


== Nye Jordal Amfi ==

Før sommeren 2015 ble det vedtatt å rive anlegget, da dette var utdatert og kondemnabelt. Rivingen begynte 26. januar 2017, og planlagt ferdigstillelse av det nye anlegget var på det tidspunktet september 2018. Nye Jordal Amfi åpnet i 2020. Arkitekt for den nye arenaen er Hille Melbye arkitekter. Den nye hallen har 5 300 sitteplasser, delvis over to plan. Hallen er energiøkonomisk, med et planlagt energiforbruk på én million kilowattimer i året, dersom det blir solceller på taket, mens den gamle hallen hadde et forbruk på 4,5 millioner kilowattimer.


== Referanser ==


== Eksterne lenker ==
(en) Jordal Amfi (1952) – kategori av bilder, video eller lyd på Commons 
Ishaller og baner i Norge Presentasjon hos Norges Ishockeyforbund
Presentasjon hos Vålerenga Ishockey
Presentasjon hos Oslo kommune
Slik blir Nye Jordal Amfi Arkivert 7. juli 2015 hos Wayback Machine.
Nye Jordal Amfi - Slik bygger vi Oslo
Født 1951 – død 2017: RIP, og takk for alt, Jordal Amfi